CELEX: 62017CN0019
Language: fi
Date: 2017-01-17 00:00:00
Title: Asia C-19/17: Ennakkoratkaisupyyntö, jonka Sąd Okręgowy we Wrocławiu (Puola) on esittänyt 17.1.2017 – Skarb Państwa – Wojewoda Dolnośląski v. Gmina Trzebnica

22.5.2017   
            
            
               FI
            
            
               Euroopan unionin virallinen lehti
            
            
               C 161/6
            
         Ennakkoratkaisupyyntö, jonka Sąd Okręgowy we Wrocławiu (Puola) on esittänyt 17.1.2017 – Skarb Państwa – Wojewoda Dolnośląski v. Gmina Trzebnica
   (Asia C-19/17)
   (2017/C 161/08)
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Sąd Okręgowy we Wrocławiu
   
      Pääasian asianosaiset
   
   
      Kantaja: Skarb Państwa – Wojewoda Dolnośląski
   
      Vastaaja: Gmina Trzebnica
   
      Ennakkoratkaisukysymykset
   
   
               1)
            
            
               Ovatko suoritukset, jotka edunsaaja on saanut velvoitteiden laiminlyönnistä tai niiden täyttämisen viivästymisestä johtuvina sopimussakkoina tai vahingonkorvauksina neuvoston asetuksen (EY) N:o 1260/1999 soveltamista koskevista yksityiskohtaisista säännöistä rakennerahastoista yhteisrahoitettujen toimien tukikelpoisuuden osalta annetun asetuksen (EY) N:o 1685/2000 muuttamisesta ja asetuksen (EY) N:o 1145/2003 peruuttamisesta 10.3.2004 annetun komission asetuksen (EY) N:o 448/2004 (1) 2 säännössä tarkoitettua tuloa?
            
         
               2)
            
            
               Jos ensimmäiseen kysymykseen vastataan myöntävästi:
               
                           a)
                        
                        
                           voidaanko sopimussakkona saadusta tulosta vähentää tappiot tai ylimääräiset kulut, joita edunsaajalla on koitunut sen vuoksi, että hankkeen toteuttaja ei ole pannut sopimusta täytäntöön tai ei ole pannut sitä määräajassa täytäntöön?
                        
                     
                           b)
                        
                        
                           onko hankkeen toteuttajan sellaisten muiden töiden, jotka eivät millään tavalla liity rahoituksen kohteeseen ja jotka on tehty edunsaajan hyväksi sopimussakon maksamisen sijasta (sijaissuoritus), muodossa oleva suoritus – – komission asetuksen (EY) N:o 448/2004 2 säännössä tarkoitettua tuloa?
                        
                     
         
               3)
            
            
               Jos kysymyksiin 1 ja 2a vastataan myöntävästi, onko edunsaajan saaman tulon määrä hankkeen toteuttajalle asetetun sopimussakon suuruinen vai sijaissuorituksen arvon suuruinen?
            
         
               4)
            
            
               Voidaanko – – komission asetuksen (EY) N:o 448/2004 2 säännössä tarkoitetun tuen päättymisen jälkeen pienentää yhteisrahoitusosuutta niiden tulojen määrän verran, jotka edunsaaja on saanut tukikauden aikana?
            
         
               5)
            
            
               Jos neljänteen kysymykseen vastataan myöntävästi, voidaanko yhteisrahoitusosuutta pienentää edunsaajan saamien tulojen määrän verran, ellei jäsenvaltio ole ilmoittanut näitä tuloja komissiolle ennen tuen päättymistä?
            
         
      (1)  EUVL 2004, L 72, s. 66.